ஒரு நல்ல உழவனை நாம் சரியான இடர் மேலாளர் என்று அழைக்கலாம். தேவை மற்றும் அளிப்பை பொருத்து சந்தையில் விற்கப்படும் கோதுமை மற்றும் மற்ற பயிர்களின் விலை ஏறி இறங்கும். தற்பொழுது உள்ள விலை நிலவரம் மற்றும் அறுவடை சமயத்தில் இருக்ககூடிய நிலவரத்தை முன்கூட்டியே அறிவதன் மூலம் ஒரு உழவன் தனக்கு ஏற்ற நெல்லை பயிரிடுகிறான். ஆனால் முன்னதாகவே அறிந்து கொள்ளும் தகவல் எல்லா நேரங்களிலும் பயனுள்ளதாக இருப்பதில்லை. ஒருமுறை பயிரிட்ட பிறகு ஒரு குறிப்பிட்ட காலம் முழுவதற்கும் அந்த உழவன் தான் பயிரிட்ட செடிகளுக்கு பாதுகாப்பாக இருக்க வேண்டி இருக்கிறது. உழவன் பயிரிடும் சமயத்தில் இருக்கும் விலையைவிட அறுவடை சமயத்தில் உயர்ந்திருந்தால் அவன் அதிக இலாபத்தைச் சம்பாதிக்கிறான். இல்லையேல் அவன் நஷ்டத்தை சந்திக்க நேரிடுகிறது.

அந்த உழவன் அவன் பயிரிடும் சமயத்தில் அவனிடம் இருக்கும் நெல்லின் அளவுக்குச் சமமாக ஏராளமான வருங்கால நெல் ஒப்பந்தங்களை விற்பனை செய்தால், அவன் நெல்லின் விலையை குறப்பிட்ட காலம் வரை அப்படியே நிறுத்தி வைக்கிறான். இந்த ஒப்பந்தம் வருங்காலத்தில் அவன் குறிப்பிட்ட அளவு நெல் மூட்டைகளை குறிப்பிட்ட தேதியில் கூறிய விலையில் விற்பனை செய்வான் என்பதை குறிக்கிறது. அவன் நெல் விலை மாற்றங்களினால் ஏற்படும் இடர்களில் இருந்து தன்னை காத்துக் கொண்டுள்ளான். இதை செய்தவுடன் அவன் விலை குறைந்தாலோ அல்லது உயர்ந்தாலோ அவன் கவலைப்படுவதில்லை. அவனுக்கு ஒப்பந்தப்படி கண்டிப்பாக வருவாய் வந்துவிடுகிறது. அறுவடை நேரத்தில் விலை சரிவால் நஷ்டம் வருமோ என்று அவன் கவலைப்பட வேண்டிய தேவை இருப்பதில்லை. ஆனால் அறுவடை சமயத்தில் விலை உயர்ந்து இருந்தால் அப்பொழுது அவன் பெறவிருக்கும் அதிக இலாபத்தை இழக்கிறான்.

வேளாண்மை பொருள் விலை மாற்ற இடர் மேலாண்மை
எதிர்கால சரி ஒப்பு இடர் சமாளிப்பு
எடுத்துக்காட்டுகள்
மேலாளக் கூடிய ஆபத்துகளின் வகைகள்